**Dabas aizsardzības pārvalde**

RAKSTISKAS IZSOLES

“Par ĶNP “Ķemeru mežniecība” un “Tīreļi”

zemes vienību, kadastra apzīmējumi 9080 005 0009 un 9080 005 0011,

daļu 4,7 ha nomas tiesībām”

N O L I K U M S

APSTIPRINĀTS

Dabas aizsardzības pārvaldes

izsoles komisijas sēdē

2022.gada 29.jūnijā

Protokols Nr.1

Siguldā

2022

1. **Vispārējie noteikumi**
	1. Izsoles nolikums (turpmāk – Nolikums) ir sagatavots saskaņā ar:
		* 1. Publiskas personas finanšu līdzekļu un mantas izšķērdēšanas novēršanas likumu;
			2. Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi” (turpmāk – MK noteikumi Nr.350).

1.2. **Izsoles objekts:** Ķemeru Nacionālā parka teritorijā esoša īpašuma **“Tīreļi”**, Slampes pag., Tukuma nov., kadastra Nr. 9080 005 0009, zemes vienības ar kadastra apzīmējumu **9080 005 0009** (adrese: “Tīreļi”, Slampes pag., Tukuma nov.) daļa 1,2 ha un īpašuma **“Ķemeru mežniecība”**, Slampes pag., Tukuma nov., kadastra Nr. 9080 005 0011, zemes vienības ar kadastra apzīmējumu **9080 005 0011** daļa 3,5 ha*, abas* *kopā* ***4,7 ha*** *platībā* (turpmāk – **Īpašums**). Zemesgabalu shematisks attēlojums un platības skatāmas Nolikuma 3.pielikumā.

1.3. Izsoles rīkotājs:

**Dabas aizsardzības pārvalde** (turpmāk – Pārvalde)

Baznīcas ielā 7, Sigulda LV-2150

Pievienotās vērtības nodokļa (turpmāk - PVN) maksātāja reģistrācijas Nr.LV90009099027

Valsts kase, kods TRELLV22

Konta Nr.LV75TREL2210650029000.

1.4. Izsoli Pārvaldes vārdā organizē izsoles komisija (turpmāk – Komisija), kas apstiprināta ar Pārvaldes ģenerāldirektora 2021.gada 17.augusta rīkojumu Nr.1.1/166/2021 “Par Pārvaldes valdījumā esošās mantas izsoles komisiju” un 2022.gada 28.jūnija rīkojumu Nr.1.1/136/2022 “Par grozījumiem 2021.gada 17.augusta rīkojumā Nr.1.1/166/2021 “Par Pārvaldes valdījumā esošās mantas izsoles komisiju””.

1.5. Īpašuma iznomāšanas mērķis: tūrisma pakalpojumu sniegšana atbilstoši Ķemeru nacionālā parka likumam, Ķemeru nacionālā parka individuālajiem aizsardzības un izmantošanas noteikumiem, tajā skaitā apmeklētāju autostāvvietas apsaimniekošana, tūrisma informācijas centra uzturēšana, ugunskuru un piknika vietu, un zālāja apsaimniekošana.

1.6. Izsoles veids – pirmreizēja rakstiska izsole.

1.7. Nomas līgums tiek slēgts atbilstoši Nolikuma 2. pielikumā pievienotajam līguma projektam.

1. **Izsoles sākumcena un nomas līguma termiņš**

2.1. Nomas objekta izsoles nosacītā tirgus nomas maksa **gadā ir 580,00 EUR** (pieci simti astoņdesmit eiro un 00 centi), neieskaitot pievienotās vērtības nodokli (turpmāk – PVN).

2.2. Nomas līguma termiņš – no 2022.gada 1.augusta līdz **2024.gada 31.oktobrim**.

1. **Pretendenti un izsoles izsludināšana**

3.1. Paziņojums par izsoli tiek publicēts Pārvaldes tīmekļvietnē [www.daba.gov.lv](http://www.daba.gov.lv) sadaļā “Par mums”/ “Īpašumi” un VAS “Valsts nekustamie īpašumi” tīmekļvietnē [www.vni.lv](file://C:\Users\sintija.veinberga\AppData\AppData\Local\Microsoft\AppData\Local\Microsoft\AppData\Local\Microsoft\AppData\Local\Microsoft\AppData\Local\AppData\Local\Microsoft\Windows\Temporary%20Internet%20Files\Content.IE5\AppData\Roaming\Microsoft\AppData\Local\Microsoft\Windows\Temporary%20Internet%20Files\AppData\valerijs\AppData\Local\Microsoft\Windows\Temporary%20Internet%20Files\Content.IE5\GD7W9MDB\www.vni.lv).

3.2. Ar Nolikumu un nomas līguma projektu interesenti var iepazīties Pārvaldes tīmekļvietnē [www.daba.gov.lv](http://www.daba.gov.lv) sadaļā “Par mums” (skat. <https://www.daba.gov.lv/public/lat/par_mums/ipasumi1/>).

3.3. Pretendenti var būt personas, kuras saskaņā ar normatīvajiem aktiem var iegūt nomā Zemesgabalu un kuras Nolikumā noteiktajā termiņā un kārtībā iesniegušas pieteikumu dalībai izsolē. Persona uzskatāma par pretendentu ar brīdi, kad ir saņemts pretendenta pieteikums un tas ir reģistrēts Nolikumā noteiktajā kārtībā.

3.4. Iznomātājam ir tiesības publiskot informāciju par izsoles izsludināšanu masu saziņas līdzekļos.

3.5. Iepazīšanās ar izsoles objektu un apskate:

Par izsoles objekta apskates laiku jāvienojas ar kontaktpersonu – Pārvaldes Pierīgas reģionālās administrācijas Administratīvās daļas vadītāju Artūru Jansonu, e-pasts arturs.jansons@daba.gov.lv mob. tālr. +371 29143115.

1. **Pieteikumu dokumenti un to noformēšana**
	1. **Juridiskās personas** pieteikumu dalībai izsolē sagatavo saskaņā ar pieteikuma paraugu (1.pielikums), kam klāt tiek pievienoti šādi dokumenti:
		1. Pretendenta reģistrācijas faktu apliecinošs dokuments. \*

\* Pretendenta, kas reģistrēts Latvijas Republikā, reģistrācijas faktu Komisija pārbauda Latvijas republikas Uzņēmumu reģistra vai Valsts ieņēmumu dienesta publiski pieejamajās datubāzēs. Šādā gadījumā Pretendentam reģistrācijas dokuments nav jāiesniedz.

Ja pretendents reģistrēts ārvalstīs, tad iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu);

* + 1. pilnvarojums pārstāvēt juridisko personu, ja juridisko personu pārstāv persona, kuras pārstāvības tiesības neizriet no Nolikuma 4.1.1.punktā norādītiem dokumentiem vai informācijas. Pilnvarā ir jābūt norādītam, ka persona tiek pilnvarota piedalīties konkrētajā izsolē.
	1. Pretendentam (juridiskai personai) nedrīkst būt nodokļu parādi, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 EUR (viens simts piecdesmit eiro 00 centi), parādi attiecībā pret Pārvaldi, kā arī jebkādas citas būtiskas neizpildītas līgumsaistības pret Pārvaldi. Pretendentam nedrīkst būt pasludināts juridiskas personas maksātnespējas process.
	2. **Fiziskas personas** pieteikumu dalībai izsolē sagatavo saskaņā ar pieteikuma paraugu (1.pielikums), kam klāt tiek pievienoti šādi dokumenti:
		1. pases vai personas apliecības kopija;
		2. notariāli apliecināts pilnvarojums pārstāvēt fizisko personu izsolē, ja personu pārstāv pilnvarnieks. Pilnvarā ir jābūt norādītam, ka persona tiek pilnvarota piedalīties konkrētajā izsolē.
	3. Pretendentam (fiziskai personai) nedrīkst būt nodokļu parādi, tajā skaitā valsts sociālās apdrošināšanas iemaksu parādi, parādi attiecībā pret Pārvaldi, kā arī jebkādas citas būtiskas neizpildītas līgumsaistības pret Pārvaldi. Pretendentam nedrīkst būt pasludināts fiziskas personas maksātnespējas process.
	4. Pieteikuma sastāvā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr. 558 “Dokumentu izstrādāšanas un noformēšanas kārtība” prasībām.
	5. Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums valsts valodā.
	6. Ja Komisija publiskajās datubāzēs nevar iegūt informāciju par attiecīgo juridisko personu vai personālsabiedrību, tā ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas).
	7. Pieteikuma dokumenti jāiesniedz slēgtā aploksnē, uz kuras ir izdarītas šādas atzīmes:

- saņēmēja – Pārvaldes pilns nosaukums,

- iesniedzēja – pretendenta nosaukums (ja pretendents ir fiziska persona – vārds, uzvārds, tālr.nr.), adrese, norāde: „Pieteikums rakstiskai izsolei “Par ĶNP “Ķemeru mežniecība” un “Tīreļi” zemes vienību, kadastra apzīmējumi 9080 005 0009 un 9080 005 0011,

daļu 4,7 ha nomas tiesībām”, kā arī **norāde „Neatvērt līdz 07.07.2022. plkst.13:30”**.

**5. Pieteikumu iesniegšana izsolei**

5.1. Pieteikums dalībai izsolē jāiesniedz pa pastu vai personiski (pastkastē pie Pārvaldes ieejas) vai ar kurjera starpniecību Pārvaldē, adrese: Baznīcas iela 7, Sigulda, LV-2150, līdz 2022. gada **06. jūlijam plkst.17:00**, kur tos reģistrē iesniegšanas secībā, norādot pieteikuma reģistrācijas numuru, saņemšanas datumu un laiku.

5.2. Visi pēc Nolikuma 5.1.apakšpunktā noteiktā termiņa saņemtie pieteikumi netiks pieņemti un neatvērti tiks nodoti atpakaļ iesniedzējam.

5.3. Pieteikumu atvēršanas sanāksme notiks 2022. gada 07. jūlijā plkst.13:30, Pārvaldē, adrese: Baznīcas iela 7, Sigulda, LV-2150, MSTeams tiešsaistes vidē.

**6. Izsoles norise**

6.1. Izsole nenotiek, ja izsolē nav saņemts neviens pieteikums.

6.2. Komisijas priekšsēdētājs, atklājot izsoli, nosauc Nolikuma 1.2. apakšpunktā norādīto izsoles objektu, paziņo izsoles tirgus nomas maksu un informē par izsoles kārtību.

6.3. Pieteikumus atver to iesniegšanas secībā. Pēc pieteikuma atvēršanas Komisijas vadītājs nosauc pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru. Visi komisijas locekļi parakstās uz DVS Namejs reģistrēta pieteikuma ar elektronisko parakstu. Komisijas sēdes tiek protokolētas.

6.4. Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata vienā vai vairākos šā punkta apakšpunktos (6.4.1. – 6.4.2.) norādītajos gadījumos:

6.4.1. ja pieteikumā nav iekļauta MK noteikumu Nr.350 37. punktā minētā informācija;

6.4.2. ja uz nomas tiesību pretendentu attiecas MK noteikumu Nr.350 38. punkta nosacījumi (iznomātājs ir vienpusēji izbeidzis ar šo pretendentu noslēgto līgumu par īpašuma lietošanu, jo pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts ar iznomātāju noslēgts līgums par īpašuma lietošanu pretendenta rīcības dēļ).

6.5. Ja nepieciešams papildu laiks, lai izvērtētu pieteikumu un nomas tiesību pretendentu atbilstību MK noteikumu Nr.350 prasībām un publicētajiem iznomāšanas nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskās izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu paziņošanu protokolē.

6.6. Izsoles protokolu paraksta Komisijas locekļi. Pēc visu pieteikumu atvēršanas, dokumentu atbilstības pārbaudes Nolikuma prasībām, ja nav nekādu šaubu, Komisijas priekšsēdētājs paziņo, ka rakstveida izsole ir pabeigta.

6.7. Ja pēc visu nomas tiesību ierosinājumu atvēršanas tiek konstatēts, ka vairāki pretendenti ir piedāvājuši vienādu augstāko nomas maksu, komisija rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību.

6.8. Ja neviens no pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar Nolikuma 6.7.punktu, Komisija pieteikumu iesniegšanas secībā rakstiski piedāvā šiem pretendentiem slēgt nomas līgumu atbilstoši to nosolītajai maksai.

6.9. Pretendentu pieteikumu un iesniegto dokumentu atbilstības pārbaudi Nolikuma prasībām Komisija veic slēgtā sēdē.

6.10. Izsole atzīstama par nenotikušu vai izbeidzama bez rezultāta, ja nav iesniegts neviens pieteikums ar nomas maksu, kas vienāda vai lielāka par izsoles sākumcenu.

6.11. Komisija vērtē piedāvāto nomas maksu tikai tiem pretendentiem, kuru pieteikumus un pievienotos dokumentus Komisija atzīst par atbilstošiem Nolikuma prasībām. Ja visu pretendentu iesniegtie pieteikumi un pievienotie dokumenti neatbilst Nolikuma prasībām, izsole ir izbeidzama bez rezultāta. Pretendenti, kuri netika pielaisti dalībai izsolē, tiek informēti par to rakstveidā.

6.12. Pārvaldes ģenerāldirektors apstiprina rakstiskās izsoles rezultātus un 10 darbdienu laikā pēc izsoles rezultātu paziņošanas pretendentiem publicē Pārvaldes tīmekļvietnē <https://www.daba.gov.lv/public/lat/par_mums/ipasumi1/> rezultātus un nodrošina attiecīgās informācijas publicēšanu VAS “Valsts nekustamie īpašumi” tīmekļvietnē [www.vni.lv](http://www.vni.lv).

6.13. Izsoles noslēguma protokolu paraksta visi komisijas locekļi. Izsoles rezultāti stājas spēkā dienā, kad Pārvaldes ģenerāldirektors apstiprinājis komisijas pieņemto lēmumu.

6.14. Pretendents, kurš piedāvājis visaugstāko nomas maksu, 10 (desmit) darba dienu laikā pēc rakstiskās izsoles rezultātu paziņošanas paraksta nomas līgumu vai rakstiski paziņo par atteikumu slēgt nomas līgumu. Ja iepriekš minētajā termiņā pretendents līgumu neparaksta vai iesniedz atteikumu parakstīt līgumu, uzskatāms, ka pretendents no nomas līguma slēgšanas ir atteicies.

6.15. Ja Pretendents, kurš piedāvājis augstāko nomas maksu, ir atteicies slēgt nomas līgumu, Komisija secīgi piedāvā nomas līgumu slēgt pretendentam, kurš piedāvāja nākamo augstāko nomas maksu, un 10 (desmit) darba dienu laikā pēc minētā piedāvājuma nosūtīšanas nodrošina minētās informācijas publicēšanu Pārvaldes mājaslapā <https://www.daba.gov.lv/public/lat/par_mums/ipasumi1/> un VAS “Valsts nekustamie īpašumi” mājas lapā www.vni.lv.

6.16. Pretendents, kurš piedāvājis nākamo augstāko nomas maksu, atbildi uz Nolikuma 6.15.apakšpunktā minēto piedāvājumu sniedz 10 (desmit) darba dienu laikā pēc tā saņemšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, 5 (piecu) darba dienu laikā pēc minētā paziņojuma nosūtīšanas viņš paraksta nomas līgumu. Informācija par nomas līguma noslēgšanu ne vēlāk kā 10 (desmit) darba dienu laikā pēc tā spēkā stāšanās tiek publicēta Pārvaldes tīmekļvietnē [www.daba.gov.lv](http://www.daba.gov.lv/). un VAS “Valsts nekustamie īpašumi” mājas lapā [www.vni.lv](http://www.vni.lv).

6.16. Sūdzības par izsoli var iesniegt rakstveidā Pārvaldes ģenerāldirektoram 3 dienu laikā no brīža, kad izsoles dalībnieks ir saņēmis Pārvaldes izsoles rezultātu paziņojumu.

**7. Pielikumu saraksts**

1.pielikums – Pieteikuma paraugs dalībai izsolē;

2.pielikums – Zemes nomas līguma projekts;

3.pielikums – Zemesgabalu grafiskie attēli.

Komisijas priekšsēdētāja vietniece Ieva Veikšina